CELEX: 62011CN0149
Language: fi
Date: 2011-03-28 00:00:00
Title: Asia C-149/11: Ennakkoratkaisupyyntö, jonka Gerechtshof te ’s-Gravenhage (Alankomaat) on esittänyt 28.3.2011 — Leno Merken BV v. Hagelkruis Beheer BV

18.6.2011   
            
            
               FI
            
            
               Euroopan unionin virallinen lehti
            
            
               C 179/10
            
         Ennakkoratkaisupyyntö, jonka Gerechtshof te ’s-Gravenhage (Alankomaat) on esittänyt 28.3.2011 — Leno Merken BV v. Hagelkruis Beheer BV
   (Asia C-149/11)
   2011/C 179/18
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Gerechtshof te ’s-Gravenhage
   
      Pääasian asianosaiset
   
   
      Valittaja: Leno Merken BV
   
      Vastapuoli: Hagelkruis Beheer BV
   
      Ennakkoratkaisukysymykset
   
   
               1)
            
            
               Onko yhteisön tavaramerkistä annetun asetuksen (EY) N:o 207/2009 (1) 15 artiklan 1 kohtaa tulkittava siten, että yhteisön tavaramerkin tosiasialliseksi käytöksi riittää sen käyttäminen yhden ainoan jäsenvaltion alueella, jos tällaista käyttöä pidetään kansallisen tavaramerkin tapauksessa kyseisessä jäsenvaltiossa tosiasiallisena käyttönä (ks. 20.12.1993 annetun neuvoston asetuksen (EY) N:o 40/94 (2) 15 artiklaan liittyvä yhteinen lausuma nro 10 ja SMHV:n Opposition Guidelines -suuntaviivat)?
            
         
               2)
            
            
               Jos ensimmäiseen kysymykseen vastataan kieltävästi, eikö edellä kuvattua yhteisön tavaramerkin käyttöä yhdessä ainoassa jäsenvaltiossa voida koskaan katsoa asetuksen (EY) N:o 207/2009 15 artiklan 1 kohdassa tarkoitetuksi tosiasialliseksi käytöksi yhteisössä?
            
         
               3)
            
            
               Jos yhteisön tavaramerkin käyttöä yhdessä ainoassa jäsenvaltiossa ei voida koskaan katsoa tosiasialliseksi käytöksi yhteisössä, millaisia edellytyksiä yhteisön tavaramerkin käyttöalueen laajuudelle — muiden tekijöiden ohella — on asetettava arvioitaessa tosiasiallista käyttöä yhteisössä?
            
         
               4)
            
            
               Vai onko — toisin kuin edellä on esitetty — yhteisön tavaramerkistä annetun asetuksen 15 artiklaa tulkittava siten, että arvioitaessa tosiasiallista käyttöä yhteisössä ei oteta ollenkaan huomioon erillisten jäsenvaltioiden aluerajoja (vaan lähtökohtana käytetään esimerkiksi markkinaosuuksia (tuotemarkkinat/maantieteelliset markkinat))?
            
         
      (1)  EUVL L 78, s. 1
   
      (2)  Yhteisön tavaramerkistä annettu asetus (EYVL 1994, L 11, s. 1)